**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2020 m. ................... d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos socialinės apsaugos ir darbo ministerija |
| **Veiksmų programos prioriteto numeris ir pavadinimas:** | 8 „Socialinės įtraukties didinimas ir kova su skurdu“ |
| **Veiksmų programos konkretaus uždavinio numeris ir pavadinimas:** | 8.1.1 uždavinys „Padidinti bendruomenėje teikiamų socialinių paslaugų dalį, pereinant nuo institucinės globos prie bendruomeninių paslaugų“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | Priemonė Nr. 08.1.1-CPVA-K-429 „Paslaugų centrai vaikams“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 12,0 mln. eurų |
| **Pagal priemonę remiamos veiklos:** | Paslaugų infrastruktūros vaikams su negalia, vaikams kurie dėl savo sveikatos būklės ar raidos sutrikimų turi specialiųjų poreikių ir jų šeimų nariams kūrimas ir (ar) plėtra |
| **Pagal priemonę remiamos veiklos arba dalis veiklų bus vykdomos:** |  **Stebėsenos komiteto pritarimas veiklų ar jų dalies vykdymui ne Veiksmų programos teritorijoje gautas ...** (*įrašyti Stebėsenos komiteto pritarimo datą)*.**Stebėsenos komiteto pritarimas reikalingas veiklų vykdymui:***(Žymima, jei su šiuo pasiūlymu* ***prašoma*** *Stebėsenos komiteto pritarimo* ***veiklų ar jų dalies*** *vykdymui ne Veiksmų programos teritorijoje)* ne Lietuvoje, o kitose Europos Sąjungos šalyse (taikoma projektams, finansuojamiems iš Europos regioninės plėtros fondo arba Sanglaudos fondo); ne ES šalyse (taikoma projektams, finansuojamiems iš Europos socialinio fondo);**Stebėsenos komiteto pritarimas nereikalingas, nes:**veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);apribojimai veiklų vykdymo teritorijai netaikomi |
| **Projektų atrankos būdas (finansavimo forma finansinių priemonių atveju):** |  Valstybės projektų planavimas Regionų projektų planavimas**X** Projektų konkursas Tęstinė projektų atrankaFinansinė priemonė |

|  |  |
| --- | --- |
| **Teikiamas tvirtinti:****X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** |  |
| **Projektų atrankos kriterijaus numeris ir pavadinimas:** | **1. Projektai turi atitikti Paslaugų infrastruktūros vaikams su negalia, vaikams, kurie dėl savo sveikatos būklės ar raidos sutrikimų turi specialiųjų poreikių, ir jų šeimos nariams plėtros veiksmų planą, patvirtintą Lietuvos respublikos socialinės apsaugos ir darbo ministro 2019 m. gruodžio 16 d. įsakymu Nr. A1-773 „Dėl paslaugų infrastruktūros vaikams su negalia, vaikams, kurie dėl savo sveikatos būklės ar raidos sutrikimų turi specialiųjų poreikių, ir jų šeimos nariams plėtros veiksmų plano patvirtinimo“ (toliau – Veiksmų planas)** |
| **Projektų atrankos kriterijaus vertinimo aspektai ir paaiškinimai:** | Vertinama projektų atitiktis Veiksmų plano III-IV skyriuose nustatytiems reikalavimams |
| **Projektų atrankos kriterijaus pasirinkimo pagrindimas:** | Veiksmų planas buvo parengtas išimtinai priemonės Nr. 08.1.1-CPVA-K-429 „Paslaugų centrai vaikams“ poreikiui pagrįsti ir priemonei įgyvendinti |

|  |  |
| --- | --- |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **X PRIORITETINIS PROJEKTŲ ATRANKOS KRITERIJUS** | **x Nustatymas** **Keitimas**  |
| **Projektų atrankos kriterijaus numeris ir pavadinimas:** | **2. Projektu numatoma kurti infrastruktūrą, kurioje bus teikiamos paslaugos vaikams, sergantiems psichikos ligomis ir turintiems psichikos sutrikimų, bei vaikams, turintiems elgesio, emocijų ir / ar raidos sutrikimų** |
| **Projektų atrankos kriterijaus vertinimo aspektai ir paaiškinimai:** | Paraiškos vertinimo metu projektui suteikiamas prioritetas skiriant balą, jei paraiškoje nurodoma, kad visas projektas ar jo dalis bus skirta vaikams, sergantiems psichikos ligomis ir turintiems psichikos sutrikimų, bei vaikams, turintiems elgesio, emocijų ir / ar raidos sutrikimų (toliau – Tikslinė grupė). Jei paraiškoje nurodoma, kad 50 proc. ir daugiau vietų paslaugų gavėjams bus skiriama Tikslinei grupei – skiriama X balų, jei 20–49 proc – Y balų, jei iki 20 proc. – Z balų, jei Tikslinei grupei paslaugų nenumatoma – 0 balų (X suprantamas kaip aukščiausias balas).Kriterijus taikomas vertinimo metu |
| **Projektų atrankos kriterijaus pasirinkimo pagrindimas:** | Socialinės apsaugos ir darbo ministerijos duomenimis šalyje gyvena beveik 15 tūkst. neįgalių vaikų, iš jų net 42 proc. turi psichikos ir elgesio sutrikimų, 8 proc. judėjimo, 7 proc. kalbos, 5 proc. kraujotakos, 3 proc. klausos ir 35 proc. kitų sutrikimų. Lietuvoje daugėja autizmo spektro sutrikimus turinčių vaikų bei vaikų, kuriems diagnozuoti kiti panašaus pobūdžio sutrikimai. Jų tėvams trūksta žinių ir kompetencijų palaikant socialinius ryšius su vaiku ir prisidedant prie vaiko ugdymo namuose. Informavus tėvus apie diagnozę, medikai neturi ką daugiau jiems pasiūlyti, nes vis dar nėra vieningos pagalbos bei konsultacinės sistemos. Trūksta paslaugų individualumo ir kompleksiškumo, paslaugos teikiamos epizodiškai, nekoncentruojamos kompleksinės paslaugos vienoje vietoje, kur vaikas ir šeimos nariai galėtų gauti ne tik visą būtiną informaciją, bet ir pagalbą.Atsižvelgiant į tai, kad būtent vaikų, sergančių psichikos ligomis ir turinčių psichikos sutrikimų, bei vaikų, turinčių elgesio, emocijų ir / ar raidos sutrikimų Lietuvoje yra daugiausia ir jiems šiuo metu yra teikiama mažiausiai paslaugų, projektams, orientuotiems į šią Tikslinę grupę, numatomas teikti prioritetas |

|  |  |
| --- | --- |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS****X PRIORITETINIS PROJEKTŲ ATRANKOS KRITERIJUS** | **x Nustatymas** **Keitimas**  |
| **Projektų atrankos kriterijaus numeris ir pavadinimas:** | **3. Projektu numatomas naujo paslaugų centro steigimas arba esamo centro plėtra, didinant vietų paslaugų gavėjams skaičių** |
| **Projektų atrankos kriterijaus vertinimo aspektai ir paaiškinimai:** | Paraiškos vertinimo metu projektui suteikiamas prioritetas skiriant balą, jei pareiškėjas planuoja įkurti naują paslaugų centrą arba plėsti esamą centrą, jau teikiantį visas arba dalį Aprašo 10 punkte nurodytų paslaugų, padidindamas vietų paslaugų gavėjams skaičių:1. jei pareiškėjas kuria naują centrą arba plečia esamą centrą, padidindamas vietų paslaugų gavėjams skaičių ne mažiau kaip 30 vietų, projektui skiriama X balų;
2. jei pareiškėjas plečia esamą centrą, padidindamas vietų paslaugų gavėjams skaičių 11–29 vietomis, projektui skiriama Y balų;
3. jei pareiškėjas plečia esamą centrą, padidindamas vietų paslaugų gavėjams skaičių iki 10 vietų, projektui skiriami Z balų;
4. jei projektu nekuriamas naujas centras ar esamas centras nedidina vietų paslaugų gavėjams skaičiaus, projektui skiriama 0 balų

(X suprantamas kaip aukščiausias balas) |
| **Projektų atrankos kriterijaus pasirinkimo pagrindimas:** | Kriterijus pasirinktas siekiant suteikti prioritetą projektams, kuriais kuriama kuo daugiau vietų paslaugų gavėjams, taip sudarant galimybę kuo didesniam skaičiui vaikų ir jų šeimų narių laiku gauti reikalingas paslaugas |

|  |  |
| --- | --- |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **X PRIORITETINIS PROJEKTŲ ATRANKOS KRITERIJUS** | **x Nustatymas** **Keitimas**  |
| **Projektų atrankos kriterijaus numeris ir pavadinimas:** | **4. Projekto pareiškėjo metinės pajamos yra ne mažesnės kaip 50 tūkst. eurų** |
| **Projektų atrankos kriterijaus vertinimo aspektai ir paaiškinimai:** | Paraiškos vertinimo metu projektui suteikiamas prioritetas skiriant balą, jeigu pareiškėjo organizacijos metinės pajamos 2017 m., 2018 m. ir 2019 m. yra ne mažesnės kaip 50 tūkst. eurų kiekvienais nurodytais metais. Jei pareiškėjas atitinka šį kriterijų, projektui skiriama X balų, jei neatitinka – 0 balų.Vertinami kartu su paraiška pateikti finansinės atskaitomybės dokumentai už 2017–2019 m.Kriterijus taikomas vertinimo metu |
| **Projektų atrankos kriterijaus pasirinkimo pagrindimas:** | Kriterijus pasirinktas siekiant suteikti prioritetą pareiškėjams, kurie yra užtikrinę finansinį organizacijos stabilumą ir vykdo nepertraukiamą veiklą.Suma nustatyta įvertinus tai, kad organizacija turi turėti nuolatinius darbuotojus, kurie užtikrina organizacijos vadybą, nuolatinės veiklos vykdymą ir kuriems mokamas bent minimalus atlyginimas bei pridėtinių lėšų, užtikrinančių organizacijos veikimą |

|  |  |
| --- | --- |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **X PRIORITETINIS PROJEKTŲ ATRANKOS KRITERIJUS** | **x Nustatymas** **Keitimas**  |
| **Projektų atrankos kriterijaus numeris ir pavadinimas:** | **5. Projekte numatytas nuosavas įnašas (ne mažiau kaip 5 procentai projekto vertės)** |
| **Projektų atrankos kriterijaus vertinimo aspektai ir paaiškinimai:** | Paraiškos vertinimo metu projektui suteikiamas prioritetas skiriant balą, jeigu paraiškoje numatytas nuosavas piniginis įnašas ir nurodytas nuosavo įnašo lėšų šaltinis. Nuosavu įnašu laikoma projekto vykdytojo ir (ar) partnerio (-ių) skirtos piniginės lėšos projekto veikloms įgyvendinti.Aukštesnis balas skiriamas paraiškoms, kuriose planuojama, kad nuosavo įnašo dalis bus didesnė. Skaičiuojama pagal formulę X=In\*100/B, kur B – visas biudžetas, In – nuosavas įnašas.Paraiškos surikiuojamos nuo paraiškų, kurių biudžetuose nuosavas įnašas sudaro didesnę dalį iki paraiškų, kurių biudžetuose nuosavas įnašas sudaro mažiausią dalį (bet ne mažiau, kaip 5 proc. projekto vertės). Daugiausia (10) balų suteikiami pirmosioms 20 proc. paraiškų (jei gaunamas skaičius nėra sveikasis, apvalinama pagal aritmetines taisykles iki sveikojo skaičiaus; atitinkamai ši taisyklė taikoma ir toliau), mažiau (6) balų – kitoms 20 proc. paraiškų ir t.t. Mažiausiai (3) balų suteikiama paskutinėms 20 proc. paraiškų. Jeigu pirmosios paraiškos, pagal kurias nuosavo įnašo dalis yra vienoda sudaro daugiau nei 20 proc. paraiškų, tuomet visoms joms suteikiama X balų. Tokiu atveju Y balų suteikiama pirmosioms 20 proc. likusių paraiškų, Z balų – kitoms 20 proc. paraiškų ir t.t. Atitinkamai ta pati loginė seka taikoma, jeigu susidaro daugiau nei 20 proc. Y balais vertinamų paraiškų, surinkusių vienodą balų skaičių. Tokiu atveju joms visoms skiriama Y balų, o likusioms tuo pačiu principu suteikiami žemesni vertinimai.Vertinama paraiškoje pateikta informacija.Kriterijus taikomas vertinimo ir projekto įgyvendinimo metu |
| **Projektų atrankos kriterijaus pasirinkimo pagrindimas:** | Kriterijus pasirinktas siekiant suteikti prioritetą projektams, kurie planuoja organizacijos lėšomis prisidėti prie projekto įgyvendinimo, taip pademonstruodami organizacijos finansinį pajėgumą ir stabilumą, gebėjimą toliau vykdyti veiklą, nepriklausomai nuo Europos Sąjungos finansinės paramos (t.y. tęstinumo galimybę pasibaigus projektui) |

|  |  |
| --- | --- |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **X PRIORITETINIS PROJEKTŲ ATRANKOS KRITERIJUS** | **x Nustatymas** **Keitimas**  |
| **Projektų atrankos kriterijaus numeris ir pavadinimas:** | **6. Projekto kokybė (paslaugų kompleksiškumas)** |
| **Projektų atrankos kriterijaus vertinimo aspektai ir paaiškinimai:** | Paraiškos vertinimo metu projektui suteikiamas prioritetas skiriant balą, jeigu projekto paraiškoje yra aiškiai, nuosekliai ir detaliai aprašytos projektu numatomoje finansuoti infrastruktūroje planuojamos teikti paslaugos, joms teikti reikalinga infrastruktūra bei paslaugas teiksiantys specialistai. Vertinamas paslaugų kompleksiškumas atsižvelgiant į pasirinktą tikslinę grupę.Vertinant projekto kokybę (paslaugų kompleksiškumą), turi būti įvertinti šie aspektai:1. aiškiai identifikuota tikslinė grupė ir pagrįstas jos pasirinkimas, išnagrinėtos ir aprašytos tikslinės grupės problemos ir poreikiai, esamas paslaugų šiai tikslinei grupei prieinamumas, analizėje naudojami statistiniai ir kt. tyrimai, vertinimų duomenys. Vertinama informacija, pateikta paraiškos priede, užpildytame pagal Aprašo 3 priede nustatytą formą, ir paraiškos 5.1 papunktyje pateikiama informacija;1. sukurtoje infrastruktūroje planuojamų teikti paslaugų atitiktis tikslinės grupės poreikiams bei problemoms spręsti (paslaugų sąrašas, jų turinys, apimtis, darbo metodai, nuoseklumas, trukmė, reikalinga infrastruktūra). Vertinama informacija, pateikta paraiškos priede, užpildytame pagal Aprašo 3 priede nustatytą formą, ir paraiškos 5.1 papunktyje pateikiama informacija;
2. paslaugas teiksiantys specialistai (kokie specialistai, jų etatai ir pan.). Vertinama informacija, pateikta paraiškos priede, užpildytame pagal Aprašo 3 priede nustatytą formą.

Atliekamas ekspertinis vertinimas, suteikiant nuo 0 iki X balų. Atliekant vertinimą vertinami visi aukščiau išvardinti aspektai ir po to suteikiamas atitinkamas balų skaičius.Vertinama informacija, pateikta paraiškoje, paraiškos priede, viešai prieinama informacija: statistiniai duomenys, tyrimai ir kita.Kriterijus taikomas vertinimo metu |
| **Projektų atrankos kriterijaus pasirinkimo pagrindimas:** | Kriterijus pasirinktas siekiant kompleksiškai įvertinti projekto kokybę. Kiti prioritetiniai projektų atrankos kriterijai vertina daugiau kiekybinius projekto parametrus. Ekspertinis vertinimas suteikia galimybę įvertinti būsimo paslaugų centro numatomos vykdyti veiklos kompleksiškumą, vientisumą, kokybę, pasitelkiant tiek kiekybinius duomenis, tiek ir kitą informaciją, pateiktą paraiškoje bei viešai prieinamuose šaltiniuose |

|  |  |
| --- | --- |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **X PRIORITETINIS PROJEKTŲ ATRANKOS KRITERIJUS** | **x Nustatymas** **Keitimas**  |
| **Projektų atrankos kriterijaus numeris ir pavadinimas:** | **7. Projektas skirtas šių amžiaus grupių vaikams: vaikams iki 4 metų ir (arba) 12-17 metų vaikams** |
| **Projektų atrankos kriterijaus vertinimo aspektai ir paaiškinimai:** | Paraiškos vertinimo metu projektui suteikiamas prioritetas skiriant balą, jeigu projekto paraiškoje aprašytos projektu numatomoje finansuoti infrastruktūroje planuojamos teikti paslaugos bus skirtos vaikams iki 4 metų ir (arba) 12-17 metų paaugliams |
| **Projektų atrankos kriterijaus pasirinkimo pagrindimas:** | Savalaikė intervencija ir paslaugų suteikimas ankstyvoje vaikystėje vaikui, turinčiam negalią (iki 4 metų) yra be galo svarbus – moksliniais tyrimais įrodyta, kad apie 85 proc. smegenų išsivysto iki 5 vaiko gyvenimo metų. Taip pat, iki 3 vaiko gyvenimo metų išsivysto daugelis vaikui svarbių gyvenimo įgūdžių, vaiko kalba, pažinimo kompetencija, kt.; vaikystėje lengviausia formuoti ir keisti vaiko smegenų neuronų grandines, kurios sudaro vaiko mokymosi, elgesio ir sveikatos pagrindą. Laikui bėgant, tą padaryti tampa vis sudėtingiau. Tai reiškia, kad ankstyvoji pagalba ir reikalingos paslaugos yra geriausias būdas padėti vaikui, turinčiam negalią – kuo ilgiau vaikas negauna jam reikalingos pagalbos, paslaugų, specializuoto ugdymo ir lavinimo, tuo mažiau efektyvi yra visa vėlesnė pagalba. Tyrimai, analizuojantys praktinį darbą su vaikais, turinčiais įvairias negalias rodo, kad vaikai, kurie gauna reikalingas paslaugas ir pagalbą ankstyvajame amžiuje, turi didesnį šansą būti labiau savarankiški, jų įgūdžiai ir gebėjimai būna stipresni, o negalios poveikis jų gyvenimui – mažesnis, jiems reikia mažiau aplinkinių paramos ir pagalbos suaugus arba jie netgi sugeba funkcionuoti be jokios papildomos pagalbos ir aplinkinių paramos. Aukštos kokybės ankstyvos intervencijos paslaugos gali pakeisti vaiko raidos trajektoriją ir pagerinti rezultatus vaikams, šeimoms ir bendruomenėms. Paslaugos ir pagalba vaikams su negalia ir jų šeimoms yra veiksmingesnė ir pigesnė, kai ji teikiama kuo anksčiau. Įrodyta, kad paslaugų teikimas mažiems vaikams, kurie turi negalią ar raidos sutrikimų daro teigiamą poveikį vaiko vystymosi sritims, įskaitant sveikatą, kalbą ir komunikaciją, pažintinį vystymąsi ir socialinę / emocinę raidą. Šeimos taip pat geriau išmoksta tenkinti specialiuosius savo vaikų poreikius nuo ankstyvo amžiaus ir visą gyvenimą. Nauda visuomenei apima ir pvz., ekonominės naštos mažinimą dėl sumažėjusio specialiojo ugdymo poreikio.Kita tikslinė grupė – negalią turintys paaugliai. Paauglystė savaime yra didelis iššūkis vaikui – paauglystės metu daug labiau yra būdingas nerimas, nuotaikų svyravimai, išgyvenimai, susiję su tarpusavio santykiais, kt. Taip pat prasideda lytinė vaiko branda, kuris sukelia papildomų iššūkių, ypatingai vaikams, turintiems didelę protinę negalią. Visa tai didina agresijos, nerimo, kitokio nepriimtino, nevaldomo elgesio protrūkius, ir, savo ruožtu, dėl to yra reikalinga ir didesnė pagalba, specifinės paslaugos. Šiuo metu paslaugos ir efektyvi pagalba paaugliams, turintiems didelę protinę negalią yra iš esmės, beveik neprieinamos. |

 (ministerijos atsakingo asmens pareigų pavadinimas) (parašas) (vardas ir pavardė)